༄༅། །འབྱུང་བ་ལུས་འཁྲུགས་སོགས་སེལ་ཐབས་བཞུགས་སོ། །ཨོཾ་སྭ་སྟི་སིདྡྷ། །
ན་མོ་གུ་རུ། འབྱུང་བ་ལུས་འཁྲུགས་སེལ་བར་བྱེད་པ་ལ། དྲི་ཆེན་དྲོན་མོ་རྫ་སྣུམ་་་་་་
མེད་པའི་ནང་དུ་ལེགས་པར་བཀབ་ལ་གཞག །དེ་ནས་དྲི་ཆུ་བྱུང་བ་དང་བསྲེས་ལ་དྲི་མ་་
མེད་པར་སྦྱང་། དེ་ནས་རྩྭ་གཙང་མའི་འཚག་མས་ལན་གསུམ་ཙམ་བཙགས་ལ་ཚིག་མ་་
མེད་པར་བྱ། དེ་ནས་ཁེབས་ཀྱིས་དྲོ་བར་བྱིབས་ལ་གཞག །གྲང་ན་མེ་ལ་བསྲོས་ཀྱང་
བཏུབ་གསུང༌། དེ་ནས་ནངས་པར་སྔ་བར་སྣ་གཉིས་ཀྱི་རླུང་རྒྱུ་བ་བརྟགས་ལ། སྔས་་
མཐོ་བར་བྱས་ཏེ། རླུང་གང་རྒྱུ་བ་ངེས་ནས་རས་ལ་སོགས་པའི་ཡུ་གུས་ཐིགས་པ་གསུམ་
ལ་སོགས་པ་བཏུང་ནུས་ཚད་གཏང་། དེ་ནས་ཁམས་ཚོད་དང་སྦྱར་ལ་བཏུང་། འདིར་་
ཟས་བག་ཙམ་དབྲི། །ཞག་གསུམ་ཕན་ཆད་ལུས་མེའི་ཕུང་པོ་ཆེན་པོ་བཞིན་འགྲོའོ། །
དེ་ཙ་ན་ལུས་ཆུར་བཅུག་ཅིང་ཉལ། སྨན་དེ་བཞིན་བསྟེན། ཟླ་བ་གསུམ་ཕན་ཆད་སྐྲ་་
96

དང་༑ མིག་དང་སོ་རྣམས་ནག་པོར་འགྲོ། དེ་ནས་ནི་འབྱུང་བ་ལུས་འཁྲུགས་མེད་
ཅིང་༑ ནད་འདུ་བ་བཞི་གང་གིས་ཀྱང་མི་ཚུགས་སོ། །ལན་གཅིག་གྲུབ་ནས་ཕྱིས་་་་་་
བསྐྱར་མི་དགོས་སོ། །ཕྱིས་ཟས་སུ་བྱེད་ན་ནི་འགལ་བ་མེད་དོ། །བརྟག་གཉིས་ཀྱི་་་་་
དོན་སློབ་དཔོན་བིརླ་པས་བཅུད་ལེན་དུ་གསུངས་པ། ས་མཱཔྟ་མི་ཐཱི།། ༄༅། །བླ་་་
མ་དམ་པ་རྣམས་ལ་ཕྱག་འཚལ་ལོ། །ལས་དང་པོ་པས་བསམ་གཏན་བསྐྱང་བ་ལ།
དང་པོ་ལུས་གནད་དུ་ཆེ། ཁ་ཟས་ཀྱི་ལྕག་གིས་བསྐུལ། དེ་ནས་རླུང་གནད་དུ་ཆེ།
ཁ་ཟས་ཀྱི་ལྕག་གིས་བསྐུལ། དེ་ནས་སེམས་ཉིད་གནད་དུ་ཆེ། ལུས་ངག་ལ་དབང་་་་
ཐོབ་སྟེ། ཁ་ཟས་ཀྱི་ལྕག་གིས་བསྐུལ། དང་པོ་ལ་སེམས་གནས་པའི་དུས། བོགས་
འབྱིན་པའི་དུས། སྐྱོན་སེལ་བར་བྱེད་པའི་དུས་གསུམ་དུ་སྤྱོད་ལམ་གཅེས་སོ། །དེ་ལ་
སེམས་གནས་པ་ཚོལ་བའི་དུས་སུ་ནི། ཙོག་པུ་ལ་ལུས་ཀྱི་སྒོམ་ཐག་བཅིང་བའམ།
སྐྱིལ་ཀྲུང་བཅས་ལ་བསམ་གཏན་ཕྱག་རྒྱ་དང་ལྡན་པ་གང་རུང་ཞིག་བྱ་སྟེ། གཉིས་པོ་་་་་་
འདི་ངེས་པར་བྱ། རྒྱབ་བརྟེན་ནི་ཅུང་ཟད་ཙམ་ཞིག་ལའང་མི་བརྟེན་ནོ། ། །བོགས་་་་་
འབྱིན་པའི་དུས་སུ། །བདེ་བ་བོགས་འབྱིན་ན། སྤྱོད་ལམ་དུ་འོག་རླུང་མར་རྩེ་སྤྲད།
གསལ་བ་བོགས་འབྱིན་ན། ཡུལ་གཟུགས་དང་སྒྲའི་བདུད་རྩི་བསྟེན། མི་རྟོག་པ་་་་
བརྟན་ཞིང་བོགས་འབྱིན་ན། མགོ་མནན་པས་ཀྱང་རྟོག་པ་འགག་ཅེས་བྱའོ།། ༈
སྐྱོན་ཐམས་ཅད་ལུས་ཀྱིས་སེལ་བ་ནི། རྣལ་འབྱོར་གྱི་ཕྲིན་ལས་སུམ་ཅུ་རྩ་གཉིས་ཁོང་་་་
དུ་ཆུད་པ་གཅེས་སོ། །དེས་ནི་ལུས་གནད་དུ་ཆེ་བར་བསྟན་པའོ།། ༈ ཟས་ལ་སྤྱིར།
སྟོན་དཔྱིད་ཀྱི་དུས་སུ་བཅུད་དབྲི། ཟས་ཉིད་ཀྱང་དབྲི། སྨན་དང་བདུད་རྩིའི་བཅུད་་་་
ལེན་བསྟེན། དབྱར་དགུན་བཅུད་ལ་བསྟེན། ཟས་ལའང་ནན་བསྐྱེད། ལོའིའོ། །
ཉིན་ཞག་ལ་སྔ་དྲོ་བཅུད་ཆེ་ཞིང་ནན་ཏན་བསྐྱེད། ཕྱི་དྲོ་འདོད་ཀྱང་ཅུང་དབྲི། ཐུན་གྱི་་
དུས་ལ་ལྕི་ཞིང་སེམས་མི་གསལ་ན། ཐུན་ལ་འཇུག་པའི་གོང་གི་ཟས་ཙམ་སྤང༌།
ཤེས་པ་རྒོད་ཅིང་རྣམ་རྟོག་མང་ན་ཐུན་གྱི་སྟོད་ལ་ཟས་ནན་བསྐྱེད། ཁྱད་པར་དུ་བཅུད་་་་
ཆེར་གཏང༌། སྤྱིར་ཟས་ནི་ཡང་བ། སྐོམ་ཉུང་བ། ལྟོགས་པ་སྙམ་བྱེད་པ་ལ་འཕྲོ་་་་་
གཅད་དོ།། ༈ྋདེའང་བཅུད་ཀྱི་ཟས་བསྟེན་པ་ཡིན་ན། ཁ་ཟས་ལ་དུས་མེད་པ་་་་་
97

གཅེས༑ སྤྱོད་ལམ་ཡང་ངེས་པ་མེད་པར་འགྱུར་ཏེ། འཕོ་ཞིང་འགྱུར་རོ། །དེ་་་་་
རྣམས་མ་གྲུབ་ན། ཟས་ངེས་པ་བཞིན་སྤྱོད་ལམ་ཡང་ངེས་པར་འགྱུར་ཏེ། འདི་ཉིད་་་་་
ཀྱིས་ནད་གསར་པ་མི་སྐྱེ་ཞིང་རྙིང་པ་འབྱང་ངོ་།། ༈ རླུང་གི་གནད་ནི། སྟོན་དཔྱིད་་
གཉིས་རླུང་སྲོག་རྩོལ་འབའ་ཞིག་བྱ། དགང་གཏོང་དང་ཁ་སྦྱར་མི་བྱ། དབྱར་དགུན་་
གཉིས་དགང་གཏོང་གང་རུང་གིས་བོགས་ཆེར་འབྱུང་ངོ་། །སྤྱིར་རླུང་ནང་དུ་གནས་ན་་་་
ཐུན་བསྐྱུང༌། གནས་པར་དཀའ་ན་ཐུན་རིམ་གྱིས་ཆེ་བར་བྱ། རླུང་རང་ལོག་གམ།
རང་ལངས་ན་བྱུང་རྒྱལ་དུ་གཏང༌། འདི་ཐམས་ཅད་ལ་ཉམས་མྱོང་རྗེས་སུ་དྲན་པའི་ཚད་
མ་གཅེས་པས། གནད་གསུམ་པོ་དེའང་ཉམས་དང་སྦྱར་ཞིང་བྱའོ། །གནད་གསུམ་པོ་
དེའང་༑ རྟོགས་སླ་བའི་ཕྱིར་སོ་སོར་བརྗོད་ཀྱི། ཉམས་སུ་ལེན་པ་དང་ཉམས་སུ་མྱོང་་
བ་ལ་འགྲེ་ཞིང་སྐྱེའོ།། ༈ གསུམ་པོ་དེས་རྟེན་འབྲེལ་སྟོབས་ཆེ་བ་ཡིན་པར་བསྟན་པ་་་
ཉིད་ཀྱིས་བརྟེན་པ་སེམས་ནི་རང་གི་ངང་གིས་གནས་ཤིང་། ཉམས་དང་སྦྱར་ནས་སྤང་་་
བྱ་སྤོང༌། ཡོན་ཏན་སྐྱེ་བར་འགྱུར། འོན་ཀྱང་སེམས་འབའ་ཞིག་གནད་དུ་ཆེ་བའི་གོ་་་་
སྐབས་ནི། ཏིང་ངེ་འཛིན་ངོ་ཤེས་པས་བསམ་གཏན་གྱི་གེགས་སེལ་བ་ལ་སོགས་པ་རྟེན་
འབྲེལ་དུ་ཤེས་པ་ཉིད་ཀྱིས་བྱུང་རྒྱལ་དུ་གཏང་བ་ནི་སེམས་ཀྱི་གནད་དོ། །ཡང་ལྟ་བ་་་་་་
སྐྱོང་བའི་དུས་སུ་རིག་པ་སེམས་ཀྱི་རང་སོ་གཟུང༌། ཞེས་པ་སྟེ། གསལ་བའི་རང་སོ་་་་
གཟུང་བ་དང༌། སྟོང་པའི་རང་སོ་གཟུང་བ་དང༌། ལྷུག་པའི་རང་སོ་གཟུང་བ་སྟེ་་་་་་་་
སེམས་ཀྱི་གནད་དོ། །ཡང་གསལ་བ་སེམས་ཀྱི་མཚན་ཉིད། སྟོང་པ་སེམས་ཀྱི་རང་་་་་
བཞིན༑ བཅོས་མིན་སེམས་ཀྱི་ངོ་བོ་ཞེས་བྱ་བ་གསུམ་ནི་སེམས་ཀྱི་གནད་དོ། །ཡང་་་
སེམས་བཀོལ་དུ་མི་འདོད་པའི་ཚེ། བྱུང་རྒྱལ་གྱིས་ཀྱང་ཞི་གནས་མི་སྐྱེ་ཞིང༌། སྐྱོན་མི་
སེལ་ཏེ་རྣམ་རྟོག་རྐུན་པོའི་བདུད། མི་གཡོ་བའི་བསམ་གཏན་སྒོམ་པའི་བདུད་བྱུང་བའི་་
ཚེ༑ གཞག་སར་བསྐྱང༌། སོང་སར་གཟུང༌། ཞེས་བྱ་བ་སེམས་ཀྱི་གནད་ཀྱིས་
འཕང་པའོ། །ཡང་བྱིང་རྒོད་བྱུང་བའི་ཚེ། ཏོག་རྩེ་ཞབས་དང་ཐུན་མོང་དུ་བྱང་ཆུབ་ཀྱི་
སེམས་རྣམ་པ་གསུམ་ཡང་སེམས་ཀྱི་གནད་དོ། །གཞན་ཡང་ཏིང་ངེ་འཛིན་སྐྱེ་བའི་རྒྱུ་་་་་
དང༌༑ ཏིང་ངེ་འཛིན་ཉིད་དང༌། ཏིང་ངེ་འཛིན་གྱི་ཕན་ཡོན་ལ་སོགས་པ་འབྲེལ་པ་་་་་
98

ཅན་དུ་ཤེས་པར་བྱེད་པའི་ཚེ།
བཟློག ༑ཅེས་བྱ་བ་ལ་སོགས་པ་འབྱུང་བས་ཀྱང་སེམས་གནད་དུ་གཅེས་སོ། །མདོར་
ན་ལམ་ཐམས་ཅད་སེམས་འབའ་ཞིག་གིས་ཡོན་ཏན་སྐྱེ་ཞིང་གོང་ནས་གོང་དུ་བགྲོད་དོ། །
ཐོག་མར་ཡིད་ཀྱིས་རླུང་ཟིན་པས་བེམ་པོའི་རླུང་ནང་དུ་་་
དྲན་ཐག་མ་ཆོད་སྒོམ་པའི་མཆོག །ཅེས་བྱ་བ་ཡིན་པས་སེམས་ཀྱི་གནད་ཀྱིས་མ་ཟིན་ན།
ལམ་དུ་འགྱུར་བ་དང༌། བར་ཆད་སེལ་བ་དང༌། ཡོན་ཏན་འབྱུང་བ་མི་སྲིད་པའི་ཕྱིར་་་
ཡང་སེམས་གནད་དུ་ཆེ་བ་བསྟན་ཏེ། དེ་བས་ན་ལུང་གཞན་ལས་ཀྱང་། སེམས་ཉིད་་་
གཅིག་པུ་ཀུན་གྱི་ས་བོན་ཏེ། །གང་ལ་སྲིད་དང་མྱ་ངན་འདས་སྤྲོ་བ། །གང་ལྟར་བྱས་་
པ་དེ་བཞིན་བྱེད་པ་ཡི། །ཡིད་བཞིན་ནོར་འདྲའི་སེམས་ལ་ཕྱག་འཚལ་ལོ། །ཞེས་བྱ་་་
བ་དང༌། ཡང་གུར་ལས། རིན་ཆེན་སེམས་ལས་ཕྱིར་གྱུར་པའི། །སངས་རྒྱས་མེད་་
ཅིང་གང་ཟག་མེད། །རྣམ་པར་ཤེས་པའི་གནས་དོན་ནམ། །ཕྱི་རོལ་གྱུར་པ་ཅུང་ཟད་་
མེད༑ །ཅེས་འབྱུང་བས་སོ། །གང་ཟག་སེམས་འཛིན་ཟིན་དང་བསམ་གཏན་སྐྱོང་། །
ཉམས་ལེན་གོང་དུ་བསྟན་པ་འདི་དག་ཏུ། །དུས་ཚོད་ནམ་ཟླ་ཇི་ལྟར་བྱ་བ་དང༌། །
གནད་དུ་གང་ཆེ་བོགས་འབྱིན་བསྟན་པའོ།། །།ས་མཱཔྟ་མི་ཐཱི།། དགེའོ།།
༄༅། །བླ་མ་དམ་པའི་ཞབས་ལ་ཕྱག་འཚལ་ལོ། །རླུང་ཁ་སྦྱོར་བསྒོམས་་་་་
པས་སྙིང་གར་ཚ་ལམ་བྱུང་བ་དང་། དྲོད་ཆེན་པོ་བྱུང་ན་མྱུར་དུ་འཕོ་སྲིད་པས་གཞག །
མགོ་ན་ཁམ་པ་མི་བཟོད་པ་བྱུང་བའམ། ཡང་ན་ཐོད་པ་འབོགས་པ་སྙམ་བྱེད་ན།
རླུང་གི་སྦྱོར་བ་གློད་པ་གལ་ཆེ། དེ་དག་ནི་འོག་རླུང་དྲག་ཏུ་འཐེན་པའི་སྐྱོན་ཡིན་པས།
རང་གི་ཉམས་དང་སྦྱར་ལ་བསྒོམ། དེ་ཙ་ན་གསུས་པ་གྲུ་ཙམ་དུ་འགྲོ་བ་དང༌། སྙིང་་་
ག་བཤལ་འགྲོ་བ་སྙམ་བྱེད་ཅིང་རོ་སྟོད་གཟེར་ན། སྒྲེགས་པ་མང་དུ་བཏོན་པས་ཞི་བར་་
འགྱུར་རོ། །ཐུར་སེལ་གྱི་སྒོ་འགགས་ནས་དྲི་ཆེན་ལ་སོགས་པ་མི་འཐོན་ཅིང་ཕོ་བ་སྦོས་་་
ན༑ སྟེང་རླུང་སྲོག་གི་རླུང་དང་འགྲོགས་ཏེ་འོག་ཏུ་བླུགས་པ་བཞིན་བཅོས་པས་ཞིའོ། །
ཡང་ལུས་ཀྱི་དབུས་ན་ཡར་ཤིང་ལྟ་བུ་ཞིག་ཀྱུ་རུ་རུ་བྱུང་ནས་ཤིན་ཏུ་ན་ན། ལྟེ་བ་ན་ཡར་་
ཐལ་མོ་རྡེག་པ་བཞིན་བྱས་པས་ལུས་དུམ་བུར་ཆད་པ་སྙམ་བྱེད་དེ་དེས་སེལ་ལོ། །འོག་་
རླུང་ཤུགས་ཆད་ནས་བསྐུམ་དུ་མི་འདོད་ན། ལག་པ་གཉིས་ས་ལ་བཙུགས་ཏེ་བམ་་
99

པར་བྱ། དེས་མ་ཞི་ན་མཆོང་བ་དང༌། རྒྱུག་པ་དང༌། འགྲོ་འདུག་དྲག་པོ་བྱ།
དེས་ངེས་པར་འོག་རླུང་ཐེམས་པར་གྱུར་ནས་ཡོན་ཏན་གྱི་ཚོགས་དུ་མ་བདག་རྒྱུད་ལ་སྐྱེའོ་་་
ཞེས་བླ་མ་གསུང་ངོ༌།། ས་མཱཔྟ་མི་ཐཱི།།
༄༅། །ན་མོ་གུ་རུ། སྤྱིར་རླུང་གི་རྣལ་འབྱོར་གང་ལ་གནད་ཟིན་ཀྱང་སྐབས་་་
སུ་རླུང་གནད་ཉིད་ཀྱང་འཕོ་བ་གཅེས་ཏེ། སྲོལ་རྩོལ་འབའ་ཞིག་ལ་གོམས་ན་ཞི་གནས་་
འཆོར་ཞིང་རྐན་ལ་སོགས་པ་འབབ་པར་འགྱུར་རོ། །དགང་བ་འབའ་ཞིག་ལ་གོམས་ན་་
འབྱོང་ཉན་ཡོད། གཏོང་བ་འབའ་ཞིག་ལ་གོམས་ན་སྟེང་སྒོ་ཐམས་ཅད་ནས་རླུང་འགྲོ་་་་
ཞིང་མིག་ལ་སོགས་པ་མི་གསལ། ཁ་སྦྱར་འབའ་ཞིག་ལ་གོམས་ན་ཐུར་སེལ་གྱིསྒོ་སྒོ་སྒོ་་་
བ་དང༌། བླུགས་པ་དང༌། མེའི་ཏིང་ངེ་འཛིན་ལ་རྡུགས་ཏེ། དེ་ལ་དང་པོ་སེལ་བ་ནི་
རྡོ་རྗེའི་བཟླས་པ་གཅེས། དེའང་འཇུག་པ་ཨོཾ་དུ་བྱས་ཏེ་དང་པོའོ། །དེ་ནས་ཁ་སྦྱོར་་་་་
གོམས་ན་སྐྱོན་ལས་གྲོལ་ལོ། །སྤྱིར་དགང་བའི་སྐྱོན་གཏོང་བས་སེལ། གཏོང་བའི་་་་
སྐྱོན་དགང་བས་སེལ་ལོ། །ཁ་སྦྱོར་གྱི་སྐྱོན་སྲོག་རྩོལ་གྱིས་སེལ།
འདི་ཀུན་ལང་་་་་་
ཉམས་སུ་མྱོང་བས་གྲུབ་པ་ཡིན་ནོ། །ས་མཱཔྟ་མི་ཐཱི།།
༄༅། །བླ་མ་དམ་པའི་ཞབས་ལ་ཕྱག་འཚལ་ལོ། །ལུས་ཀྱི་དཀྱིལ་ན་གྲང་་་་་་
ངམ༑ སྒལ་རྩ་ནས། ཁོལ་བུར་གྲང་ངམ། ཐམས་ཅད་གྲང་ན། ཆུ་རླུང་སྟོབས་་་་་
འཕེལ་བས། ཆུ་རླུང་དང་སྤུ་ལུས་གྲང༌། ཞེས་རྩ་བ་ལས་གསུངས་པ་ཡིན་ཏེ། སྤྱིར་་་་་
ཡོན་ཏན་ས་མ་ཏི་ངོ་ཤེས་པས་བྱུང་རྒྱལ་དུ་གཏང༌། དེ་ཉིད་ཀྱིས་ཉམས་འཕོ། རྒྱ་ཞིག་་་
ལ་ཉམས་འབྱམས་ན། ལུས་ཀྱི་གནད་ཐབས་འགལ་གྱི་ཕྱག་རྒྱ་བཅོ་བརྒྱད་བྱ། རྡོ་རྗེ་་
གཏུན་དུ་དྲུ་བ་ལྟར་ཕུང་པོ་སྤྱི་བསྒྱུར་ཞིང་དྲུ། གཞུ་ལྟར་དྲང་ཞིང་མདའ་ལྟར་འཕང༌།
སྐབས་སུ་སྤྱོད་ལམ་དང་སྦྱར་ཏེ་ལྟོ་བ་བསྐྱོད་པའི་རྩལ་ན་བྱ། རྒྱ་མཚོ་རི་རབ་ལ་སྐམ།
འཕྲལ་དུ་བདེ་དྲོད་རྙེད། ཁ་ཟས་སྔ་དྲོ་བཅུད་མི་གཏོང༌། ཕྱི་དྲོ་བཅུད་བསྐྱེད། སྨན་་
ལ་མཁྲིས་པའི་སྦྱོར་བ་བྱ། འདོམས་གྲུ་གསུམ་དུ་ཤེས་པ་གཏད། ཡང་ན་བཤང་སྒོར་་
མེ་གྲུ་གསུམ་འབར་བ་ཞིག་དམིགས་པ་བཅས་བསྒོམས་ལ། དེ་ལ་རྩ་རྣམས་འོད་མའི་་་་་་
སྦུབས་བཞིན་སྟོང་པར་གྱེས་ཏེ། ཡང་ལྟེ་བའི་ཨཾ་ལ་འདུས། དེ་ལ་ཡང་རྩ་ཕྲན་དཔག་་
100

ཏུ་མེད་པ་གྱེས་ནས་རྩ་སྦུབས་ནས་མེ་འབར་བ་དང་། ཚ་བ་དང་། གཉེན་པའི་མེ་བ་་་་
སྤུའི་བུ་ག་ཚུན་ཆོད་དུ་འབར་བར་བསམ། ལུས་ཅུང་ཟད་བསྒྲིམ། རླུང་མི་མནན།
འདི་སེམས་གནད་ཆེ་བའི་ལུགས་ཡིན་ནོ། །དེ་དག་གིས་གནད་ཅུང་ཞིག་འཕེན་མ་ནུས་་་
ན༑ རྩོལ་བ་བཀག་སྟེ་སྣ་གཡོན་པ་ནས་ཤེས་པ་གཏང་སྲོག་ནས་གཏང་ཞིང་སྒོམ་པའམ།
ཡང་ན་སྲོག་ནས་དགང་བ་ཉིད་ཀྱིས་འཕྲལ་དུ་སྐྱེའོ།། །།ས་མཱཔྟ་མི་ཐཱི།། ༄༅། །བླ་
མ་དམ་པའི་ཞབས་ལ་གུས་པས་ཕྱག་འཚལ་ལོ། །ལུས་ཟུངས་འཕེལ་བར་བྱ་སྟེ།
སྐྱིལ་ཀྲུང་བཅས་ལ་གསང་བའི་རྡོ་རྗེ་གྱེན་ལ་བཟློག །ལག་པ་གཡོན་པ་ཕྱིན་ཅི་ལོག་ཏུ་་
བྱ༑ མཐེབ་མཛུབ་གཉིས་ཀྱི་བར་ནས་བསྡོམས་ཏེ། སྣ་གཡས་པ་བཀག་ལ་གཡོན་པ་
ནས་རླུང་རན་ཚད་ཕྱིར་འོང་དུ་མི་བཞུག་པར་བྱས་ལ། ཤེས་པའང་སྣ་ཉིད་དུ་གཞག །
མིག་ཅུང་ཞིག་སྟེང་དུ་བགྲད་ལ། ཡེ་ཤེས་ཀྱི་ཕྱག་རྒྱ་དང་སྙོམས་པར་འཇུག་པ་ཡང་ནས་
ཡང་དུ་དྲན་པར་བྱ། དེ་ལྟ་བུས་སྟེང་གི་ཉི་ཟླའི་རླུང་གཉིས་ཀྱང་དབུ་མར་འཇུག་ཅིང་།
ཟག་པ་མེད་པའི་བདེ་བ་མཐའ་ཡས་པ་སྐྱེ་སྟེ། གཞན་དག་གིས་ནི་ཟག་མེད་ཀྱི་བདེ་བ་་་་
མྱུར་དུ་སྐྱེ་མི་ནུས་སོ། །རོ་རྩ་བར་མ་གྱུར་བའི་ཚེ་ནི་ཡེ་ཤེས་ཀྱི་ཕྱག་རྒྱ་དྲན་པ་ཙམ་བྱས་་་
ཏེ་གཞག་གོ །ཡང་དག་པའི་གདམས་ངག་འདིའང་དབང་གསུམ་པ་དང་འབྲེལ་བ།
བདེ་བ་བསྒོམས་པའི་གནད་ཡིན་ཏེ། རྡོ་རྗེ་བསླང་བ་གསང་བ་རྟག་ཏུ་བྱ། ཟླ་བ་གཡས་་
གཡོན་ཧཱུྃ་ཉི་མའི་འགྲོ་འོང་འགོག །གཞན་དུ་ན་ནི་སྲོག་གི་སྦྱོར་བ་འདི་ལ་གཡས་གཡོན་གྱི་་་་
རླུང༌༑ །མི་འཇུག་པ་ནི་དྷཱུ་ཏཱིའི་ཆ། །དབུ་མར་གཞན་འཇུག་མི་ནུས་པར་བྱ་བའི་དོན་ནོ། །
ཞེས་ནཱ་རོ་པས་གསུངས་པའིི་གདམས་ངག་ཡིན། དཔལ་རྡོ་རྗེ་འཇིགས་བྱེད་ལས།
སངས་རྒྱས་ཀྱི་མཚན། གཞན་ལས་གོ་བཟློག་སྟེ། ལིངྒ་གྱེན་དུ་བསྒྲེང་བ་ཞེས་བྱ་བ།
རླུང་སེམས་དབུ་མར་བརྟན་ཞིང་ཟག་མེད་ཀྱི་བདེ་བ་ལ་རྒྱུན་མི་འཆད་པར་ལོངས་སྤྱོད་
པར་འདོད་ན་འདི་ལྟར་གྱིས་ཤིག་ཅེས། གདུལ་བྱ་ལ་